14/02/2013 | Administración LocalMunicipal
Miño
Anuncio relativo a Resolución de Alcaldía sobre a delegación de competencias na concelleira Dª. Eva Vilariño González

Considerando conveniente para axilizar a acción administrativa a delegación da xestión, preparación e resolución de determinados asuntos e vista a normativa aplicable, isto é, o artigo 13 da Lei 30/1992, do 26 de novembro, de réxime xurídico e procedemento administrativo común, o artigo 23 da Lei 7/1985, do 2 de abril, reguladora das bases do réxime local e o artigo 43 do Real decreto 2568/1986, do 28 de novembro, de regulamento de organización, funcionamento e réxime xurídico das entidades locais, esta Alcaldía resolve: 1º.- A delegación na concelleira dona Eva Vilariño González das seguintes facultades: · A dirección e xestión interna dos expedientes relativos ao área de Economía, Facenda e Tesourería, que incluirá a facultade de resolver mediante actos administrativos que afecten a terceiros. · A dirección e xestión interna dos expediente relativos ao área de contratación, que incluirá a aprobación dos proxectos de obras, agás os que sexan competencia plenaria, e todas as actuacións e tramites necesarios para levar a cabo a contratación de obra, servizos, subministros, etc, que incluirá a facultade de resolver mediante actos administrativos que afecten a terceiros. · A dirección e xestión interna dos expedientes relativos ao área de urbanismo, medio ambiente, licenzas de obras maiores, agás sinatura das actas de cesións de terreos a favor do Concello e a aceptación das cesións para ampliación ou regularización de vías, así como a aceptación das cesións para levar a cabo obras municipais, que non incluirá a facultade de resolver mediante actos administrativos que afecten a terceiros. · A dirección e xestión interna dos expedientes relativos á contratación de persoal e réxime interior que incluirá a facultade de resolver mediante actos administrativos que afecten a terceiros. · A dirección e xestión interna dos expedientes relativos ás vías públicas, a súa conservación e mantemento e sinalización, incluíndo a concesión de vaos e ocupacións de vías públicas, que incluirá a facultade de resolver mediante actos administrativos que afecten a terceiros · A dirección e xestión interna dos expedientes relativos ao patrimonio municipal e ás novas tecnoloxías e modernización administrativa, que incluirá a facultade de resolver mediante actos administrativos que afecten a terceiros · A solicitude de concesión de subvenciones nas materias obxecto da presente delegación así como a súa xustificación. · A resolución das discrepancias que poida formular a intervención municipal nas materias obxecto da presente delegación, agás as que sexan competencia plenaria, 2º.- As atribucións delegadas deberán exercerse nos termos da delegación e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro.3º.- De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.4º.- Notificar a presente resolución ao concelleiro afectado, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.5º.- Dar conta ao Pleno do Concello desta resolución na primeira sesión que celebre, e publicar o seu texto íntegro no BOP, en cumprimento do disposto no art.44.2 do Regulamento de organización, funcionamento e réxime xurídico das entidades locais. Miño, 24 de xaneiro de 2013 O ALCALDE ASDO.-JESUS VEIGA SABIN.